Tino Kadewere
Philana Tinotenda "Tino" Kadewere (født d. 5. januar 1996) er en zimbabwisk professionel fodboldspiller, som spiller for Ligue 1-klubben Olympique Lyon og Zimbabwes landshold.

Klubkarriere

Harare City og Djurgårdens IF 
Kadewere begyndte sin karriere hos Harere City i hans hjemland, før han i august 2015 skiftede til svenske Djurgårdens IF på en lejeaftale med mulighed for at gøre aftalen permanent. Denne mulighed blev taget ved nytårsdag 2016, hvor han skiftede permanent til klubben.

Le Havre 
Kadewere skiftede i juli 2018 til Le Havre på en fast aftale.

Olympique Lyon

Transfer og lejeaftale tilbage til Le Havre 
Kadewere skiftede i januar 2020 til Lyon, og som del af aftalen blev han lånt direkte tilbage til Le Havre. Han blev i 2019-20 sæsonen topscorer i Ligue 2, da han scorede 20 mål på sæsonen.

Lyon debut 
Kadewere blev del af Lyon mandskabet fra 2020-21 sæsonen, og har siden spillet hovedsageligt som rotationsspiller.

Landsholdskarriere 
Kadewere debuterede for Zimbabwes landshold den 21. juni 2015.

Kadewere var del af Zimbabwes trupper til Africa Cup of Nations 2017, 2019 og 2021.

Titler 
Djurgårdens IF

 Svenska Cupen: 1 (2017–18)

Zimbabwe

 COSAFA Cup: 1 (2018)

Individuelle

 Ligue 2 topscorer: 1 (2019–20)

Kilder

Eksterne henvisninger 

Fodboldspillere fra Zimbabwe
Fodboldlandsholdsspillere fra Zimbabwe
Fodboldspillere fra Djurgårdens IF Fotboll
Fodboldspillere fra Le Havre AC
Fodboldspillere fra Olympique Lyon
Deltagere ved Africa Cup of Nations 2017
Deltagere ved Africa Cup of Nations 2019
Deltagere ved Africa Cup of Nations 2021